b'\n_START_ARTICLE_\nInstrument muzical\n_START_PARAGRAPH_\nUn instrument muzical este un obiect utilizat \xc3\xaen interpretarea unei compozi\xc8\x9bii muzicale._NEWLINE_Instrumentele muzicale sunt de obicei clasificate \xc3\xaen patru mari grupe tradi\xc8\x9bionale: cu coarde, sufl\xc4\x83tori din lemn, sufl\xc4\x83tori din alam\xc4\x83 \xc8\x99i instrumente de percu\xc8\x9bie, la care se adaug\xc4\x83 sufl\xc4\x83tori cu structur\xc4\x83 complex\xc4\x83 \xc8\x99i instrumentele electronice._NEWLINE_Muzicienii folosesc o mare varietate de instrumente pentru a crea sunete \xc8\x99i a interpreta o compozi\xc8\x9bie muzical\xc4\x83. Unele instrumente sunt simple obiecte de lemn m\xc4\x83iestrit lucrate, altele utilizeaz\xc4\x83 tehnologii avansate. Instrumentele muzicale au caracteristici variate, iar popularitatea lor difer\xc4\x83 de la o regiune la alta. Instrumentele muzicale pot fi acustice, c\xc3\xa2nd sunetele sunt direct generate, sau electrice, c\xc3\xa2nd sunt folosite cu un amplificator de sunet._NEWLINE_Instrumentele muzicale sunt caracterizate de registru \xc8\x99i timbru.'